Document ID: /roh_data/filtered/fineweb-2-filterrobots_roh.jsonl.gz/39653

Tenor il rapport da RTBF eran ils dus frars communabel cun la terza persunas anc a la fugia responsabels per ils acts da terror a Brüssel. Para duajan ils dus frars avair affittà sut num fallà ina abitaziun a en il quartier da la citad da Brüssel Forest, nua che la polizia aveva intercurì l’emna passada ina abitaziun ed era vegnida involvida en sajettims nua ch’in um era vegni sajettà giu.
Contact cun ils attentaders da Paris
En questa abitaziun aveva la polizia segirà pliras improntas da det er dal gidanter dals attentats da Paris Salah Adesalam, sco armas e bandieras dal Stadi Islamic. La persuna suspectada sin la fugia vegnia gia tschertgada dapi glindesdi perquai che sias improntas da det sajan vegnidas chattadas en abitaziuns e perquai ch’el haja fatg in viadi il settember da l’onn passa cun Abesalam en l’Ungaria.
Polizia investighescha intensiv
Fin baud la damaun ha la polizia controllà bajetgs en la vischnanca da Schaerbeek datiers da la chapitala Brüssel. In dals attentaders suspectads ch'è il mument anc en fugia duai avair plazzà sin l'eroport da Brüssel che na saja betg explodida, quai ha ditg il minister dal intern da la Belgia Jan Jambon a l’emettur da televisiun american CNN. La polizia investigheschia en il cas, rapportan gremis uffizials. La responsabladad per las attatgas a Brüssel ha surpiglia la gruppaziun radical-islama Stadi Islamic. Almain 34 persunas èn mortas tar las attatgas e var 230 persunas èn vegnidas blessadas.
RR novitads 06:00+